**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ ЗА**

**МАЙ 2024 ГОДИНА**

*Месечната инфлация е -0.2%, а годишната инфлация е 2.3%. Инфлацията е измерена чрез ИПЦ, като месечната инфлация се отнася за май 2024 г. спрямо предходния месец, а годишната инфлация е за май 2024 г. спрямо същия месец на предходната година.*

*През май 2024 г. спрямо предходния месец най-голямо е намалението на цените в групите: „Съобщения“ (-1.5%), „Развлечения и култура“ (-1.0%), „Транспорт“ (-0.9%) и „Хранителни продукти и безалкохолни напитки“ (-0.5%). Най-голямо увеличение е регистрирано в групите: „Алкохолни напитки и тютюневи изделия“ (+1.0%), „Ресторанти и хотели“ (+0.6%), „Облекло и обувки“ (+0.6%) и „Разнообразни стоки и услуги“ (+0.6%).*

**Индекс на потребителските цени (ИПЦ)**

През май 2024 г. **месечната инфлация** е -0.2%, а **годишната инфлация** за май 2024 г. спрямо май 2023 г. е 2.3%[[1]](#footnote-1).

Инфлацията от началото на годината (май 2024 г. спрямо декември 2023 г.) е 0.4%, а средногодишната инфлация за периода юни 2023 - май 2024 г. спрямо периода юни 2022 - май 2023 г. е 5.1%.

**Фиг. 1. Инфлация, измерена чрез ИПЦ, по месеци**

***Месечна инфлация***

През май 2024 г. цените на стоките и услугите са се намалили в следните потребителски групи:

* „Съобщения“ - намаление с 1.5%;
* „Развлечения и култура“ - намаление с 1.0%;
* „Транспорт“ - намаление с 0.9%;
* „Хранителни продукти и безалкохолни напитки“ - намаление с 0.5%;
* „Жилища, вода, електроенергия, газ и други горива“ - намаление с 0.4%.

По-високи са цените на стоките и услугите в следните потребителски групи:

* „Алкохолни напитки и тютюневи изделия“ - увеличение с 1.0%;
* „Ресторанти и хотели“ - увеличение с 0.6%;
* „Облекло и обувки“ - увеличение с 0.6%;
* „Разнообразни стоки и услуги“ - увеличение с 0.6%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.5%;
* „Здравеопазване“ - увеличение с 0.3%;
* „Образование“ - увеличение с 0.2%.

През месец май 2024 г. са се намалили цените на следните хранителни продукти: зеле - с 27.4%, пипер - с 18.5%, домати - с 11.1%, краставици - с 6.7%, яйца - с 5.5%, зрял чесън - с 3.6%, листни зеленчуци - с 2.0%, гъби - с 1.8%, маргарин - с 1.8%, пресни зеленчукови подправки - с 1.7%, прясна и охладена риба - с 1.4%, олио - с 1.3%, млечни масла - с 1.2%, извара - с 0.9%, кисели млека - с 0.6%, малотрайни колбаси - с 0.4%, чай - с 0.2%, ракии - с 0.2%, вина - с 0.2%, ориз - с 0.1%, захар - с 0.1%, сол - с 0.1%, кафе - с 0.1%, и други.

Увеличени са цените на следните хранителни продукти: зрял лук - с 5.1%, картофи - с 4.2%, сладолед - с 4.1%, бира - с 2.5%, цитрусови и южни плодове - с 1.8%, мляно месо (кайма) - с 1.8%, нискомаслено прясно мляко - с 1.7%, ябълки - с 1.4%, зрял боб - с 1.4%, кашкавал - с 1.2%, месо от едър рогат добитък - с 1.0%, месо от домашни птици - с 1.0%, леща - с 1.0%, минерална вода - с 0.9%, брашно - с 0.5%, сирене - с 0.5%, агнешко месо - с 0.5%, свинско месо - с 0.4%, хляб - с 0.2%, и други.

В групите на нехранителните стоки и услугите е регистрирано намаление на цените при: международни полети - с 6.3%, централно газоснабдяване - с 5.3%, дизелово гориво - с 3.5%, дърва за отопление - с 2.6%, други пощенски услуги (куриерски услуги) - с 1.9%, пакетни услуги за почивка и туристически пътувания в страната - с 1.9%, газ пропан-бутан за ЛТС - с 1.7%, метан за ЛТС - с 1.6%, кина и театри - с 1.2%, бензин А95Н - с 0.9%, бензин А100Н - с 0.8%, въглища - с 0.6%, моторни и смазочни масла - с 0.4%, хотели във ваканционни центрове и курорти - с 0.3%, материали за текущ ремонт и поддържане на жилище - с 0.3%, и други.

При нехранителните стоки и услугите е регистрирано увеличение на цените при: пътнически транспорт с влак - с 22.1%, пелети - с 4.1%, перални и съдомиялни машини - с 2.1%, козметични продукти - с 1.9%, поддържане и ремонт на ЛТС - с 1.8%, продукти за лична хигиена - с 1.2%, бойлери - с 1.1%, цигари - с 1.0%, продукти и препарати за почистване и поддържане на дома - с 1.0%, климатични инсталации - с 0.9%, градинарство и цветарство - с 0.8%, бръснаро-фризьорски услуги и услуги за поддържане на добър външен вид - с 0.8%, обувки - с 0.7%, облекло - с 0.6%, ресторанти - с 0.6%, велосипеди - с 0.4%, автомобилни застраховки - с 0.3%, газообразни горива за битови нужди - с 0.1%, и други.

Регистрирано е увеличение на цените на лекарствените продукти - с 0.3%, а цените на лекарските и стоматологичните услуги са се увеличили с по 0.5%.

**Хармонизиран индекс на потребителските цени** **(ХИПЦ)**

През май 2024 г. **месечната инфлация** е 0.0%, а **годишната инфлация** за май 2024 г. спрямо май 2023 г. е 2.7%[[2]](#footnote-2).

Инфлацията от началото на годината (май 2024 г. спрямо декември 2023 г.) е 0.6%, а средногодишната инфлация за периода юни 2023 - май 2024 г. спрямо периода юни 2022 - май 2023 г. е 5.1%.

**Фиг. 2. Инфлация, измерена чрез ХИПЦ, по месеци**

***Месечна инфлация***

Според ХИПЦ през май 2024 г. цените на стоките и услугите са се увеличили в следните потребителски групи:

* „Алкохолни напитки и тютюневи изделия“ - увеличение с 0.9%;
* „Облекло и обувки“ - увеличение с 0.7%;
* „Ресторанти и хотели“ - увеличение с 0.7%;
* „Разнообразни стоки и услуги“ - увеличение с 0.4%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.3%;
* „Здравеопазване“ - увеличение с 0.3%;
* „Образование“ - увеличение с 0.2%.

Намалили са се цените на стоките и услугите в следните потребителски групи:

* „Съобщения“ - намаление с 1.5%;
* „Жилища, вода, електроенергия, газ и други горива“ - намаление с 0.3%;
* „Транспорт“ - намаление с 0.3%;
* „Хранителни продукти и безалкохолни напитки“ - намаление с 0.2%.

Без промяна остават цените на стоките и услугите в група „Развлечения и култура“.

**Индекс на цените за малката кошница (ИЦМК)**

Според **индекса на цените за малката кошница** през май 2024 г. е регистрирано намаление с 0.5% на месечна база и увеличение с 0.4% от началото на годината[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* хранителни продукти - намаление с 0.9%;
* нехранителни стоки - намаление с 0.4%;
* услуги - увеличение с 0.2%.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2024 г. за тегла се използват данни за крайните парични потребителски разходи на домакинствата (КППРД) - вътрешна концепция за 2022 г., които са преразгледани и актуализирани, за да бъдат представителни за 2023 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. беше сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D:\Desktop\OGLED_05-2024\MONTHLY%20CALCULATION\A\Press%20release\www.nsi.bg)).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |  |  |  |  |  |
| --- | --- | --- | --- | --- | --- |
| **Индекси на потребителските цени за май 2024 година** | | | | | |
|  |  |  |  |  | (Проценти) |
| **Потребителски групи** | | **Тегла** | **V.2024** | | |
| **април**  **2024 = 100** | **декември 2023 = 100** | **май**  **2023 = 100** |
| **00** | **Общ ИПЦ** | **100.000** | **99.8** | **100.4** | **102.3** |
| 01 | Хранителни продукти и безалкохолни напитки | 31.322 | 99.5 | 100.9 | 101.0 |
| 02 | Алкохолни напитки и тютюневи изделия | 4.717 | 101.0 | 103.8 | 106.0 |
| 03 | Облекло и обувки | 4.216 | 100.6 | 100.4 | 100.8 |
| 04 | Жилища, вода, електроенергия, газ и други горива | 15.009 | 99.6 | 101.2 | 103.2 |
| 05 | Жилищно обзавеждане, стоки и услуги за домакинството и за обичайното поддържане на дома | 5.753 | 100.5 | 100.0 | 101.5 |
| 06 | Здравеопазване | 7.748 | 100.3 | 100.1 | 103.9 |
| 07 | Транспорт | 9.278 | 99.1 | 100.6 | 105.3 |
| 08 | Съобщения | 5.028 | 98.5 | 97.8 | 98.2 |
| 09 | Развлечения и култура | 6.343 | 99.0 | 94.2 | 97.9 |
| 10 | Образование | 0.424 | 100.2 | 101.5 | 107.1 |
| 11 | Ресторанти и хотели | 5.344 | 100.6 | 102.1 | 106.8 |
| 12 | Разнообразни стоки и услуги | 4.819 | 100.6 | 102.1 | 104.1 |
|  | |  |  |  |  |
| Хранителни стоки | | 32.646 | 99.6 | 100.9 | 101.1 |
| Нехранителни стоки | | 35.089 | 99.9 | 100.0 | 101.7 |
| Обществено хранене | | 4.461 | 100.6 | 102.8 | 107.0 |
| Услуги | | 27.804 | 99.7 | 100.1 | 104.0 |

**Таблица 2**

|  |  |  |  |  |  |  |
| --- | --- | --- | --- | --- | --- | --- |
| **Хармонизирани индекси на потребителските цени за май 2024 година** | | | | | | |
|  |  |  |  |  |  |  |
| **Потребителски групи** | | **Тегла** | **V.2024** | | | |
| **2015 = 100** | **април**  **2024 = 100** | **декември 2023 = 100** | **май**  **2023 = 100** |
| **‰** | **%** | | | |
| **00** | **Общ ХИПЦ** | **1000.000** | **136.93** | **100.0** | **100.6** | **102.7** |
| 01 | Хранителни продукти и безалкохолни напитки | 233.022 | 169.16 | 99.8 | 101.1 | 101.5 |
| 02 | Алкохолни напитки и тютюневи изделия | 54.937 | 129.55 | 100.9 | 103.6 | 105.8 |
| 03 | Облекло и обувки | 40.058 | 110.53 | 100.7 | 100.1 | 100.7 |
| 04 | Жилища, вода, електроенергия, газ и други горива | 119.313 | 149.48 | 99.7 | 100.9 | 103.0 |
| 05 | Жилищно обзавеждане, стоки и услуги за домакинството и за обичайното поддържане на дома | 69.103 | 125.96 | 100.3 | 100.1 | 101.3 |
| 06 | Здравеопазване | 74.193 | 124.03 | 100.3 | 100.0 | 103.7 |
| 07 | Транспорт | 139.919 | 120.58 | 99.7 | 100.0 | 103.9 |
| 08 | Съобщения | 49.875 | 91.87 | 98.5 | 97.8 | 98.2 |
| 09 | Развлечения и култура | 64.537 | 120.33 | 100.0 | 98.2 | 99.9 |
| 10 | Образование | 16.929 | 152.01 | 100.2 | 101.4 | 106.9 |
| 11 | Ресторанти и хотели | 80.188 | 161.64 | 100.7 | 101.0 | 107.0 |
| 12 | Разнообразни стоки и услуги | 57.926 | 141.89 | 100.4 | 102.0 | 103.9 |

**Таблица 3**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за май 2024 година** | | |
| (Проценти) | | |
| **Потребителски групи** | **Тегла** | **V.2024** |
| **април**  **2024 = 100** |
| **Общ ИЦМК** | **100.000** | **99.5** |
| Хранителни продукти и безалкохолни напитки | 50.930 | 99.1 |
| Облекло и обувки | 4.172 | 100.1 |
| Жилища, вода, електроенергия, газ и други горива | 23.645 | 99.5 |
| Жилищно обзавеждане, стоки и услуги за домакинството и за обичайното поддържане на дома | 2.703 | 101.0 |
| Здравеопазване | 11.882 | 100.3 |
| Транспорт | 0.758 | 104.0 |
| Съобщения | 0.092 | 100.2 |
| Развлечения и култура | 0.606 | 100.1 |
| Разнообразни стоки и услуги | 5.212 | 99.0 |
|  |  |  |
| Хранителни стоки | 50.930 | 99.1 |
| Нехранителни стоки | 28.855 | 99.6 |
| Услуги | 20.216 | 100.2 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 5 и 6 и виж табл. 1 от приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 5 и 6 и виж табл. 2 от приложението. [↑](#footnote-ref-2)
3. За повече информация виж „Методологични бележки“ на стр. 5 и 6 и виж табл. 3 от приложението. [↑](#footnote-ref-3)
4. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика, 3.02.2020:

   <https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-4)